## Zakon o izmjenama i dopunama Zakona o financijskoj policiji

### NN 94/1993 (20.10.1993.), Zakon o izmjenama i dopunama Zakona o financijskoj policiji

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvetske, donosim

## ODLUKU

### o proglašenju Zakona o izmjenama i dopunama Zakona o financijskoj policiji

Proglašavam Zakon o izmjenama i dopunama Zakona o financijskoj policiji,
koji je donio Zastupnički dom Sabora Republike Hrvatske na sjednici dana
8. listopada 1993. godine

Broj : PA4-107/ 1-93.

Zagreb, 18. listopada 1993.

Predsjednik Republike Hrvatske

**dr. Franjo Tuđman, v. r.**

---

## ZAKON

### o izmjenama i dopunama Zakona o financijskoj policiji

Članak 1.

U Zakonu o Financijskoj policiji ("Narodne novine", br89/92.
i 16/93.) iza članka 9. dodaju se članci 9a. i 9b. koji glase "Članak
9a. U obavljanju poslova iz djelokruga Financijske policije inspektori
Financijske policije mogu rješenjem privremeno do pravomoćnosti rješenja
o izvršenom prekršaju, odnosno presude o izvršenom privrednom prijestupu
ili krivičnom djelu,zabraniti pravnoj ili fizičkoj osobi obavljanje djelatnosti:
1. ako obavlja djelatnost za koju nije registrirana ili koja ne služi obavljanju
te djelatnosti. ili ako nema odobrenja (dozvole) za obavljanje djelatnosti
izdane od nadležnog tijela kada je to propisano zakonom, 2. ako u poslovnim
ili drugim prostorima pronađe robu za koju ne postoji dokumentacija o nabavi,
3. ako zapošljava strane državljane bez radne dozvole, 4. ako plaćanja
ne obavlja putem žiro-računa ili na drugi propisan način. Inspektor Financijske
policije može rješenjem iz stavka I, ovoga članka privremeno pečaćenjem
ili na drugi pogodan način zatvoriti poslovne i druge prostorije, osim
stambenih, onemogućiti korištenje postrojenja, uredaja ili drugih sredstava
za rad, te oduzeti motorna ili druga prijevozna sredstva, u kojima se ili
kojima se obavlja djelatnost. Članak 9b. Protiv rješenja iz članka 9a.
ovoga Zakona može se izjaviti žalba Ministarstvu financija u roku od 3
dana od dana uručenja rješenja. Ministarstvo financija dužno je u roku
od 8 dana od dana prijema žalbe donijeti rješenje."

Članak 2.

U članku 11. stavku 1. riječi: "privremenog prijestupa" zamjenjuju
se riječima "privrednog prijestupa".

Članak 3.

Članak 12. mijenja se i glasi: "Ako inspektor Financijske policije
u postupku financijskog nadzora utvrdi radnje koje imaju obilježje prekršaja
pokrenut će prekršajni postupak o kome rješava ovlašteni djelatnik Financijske
policije kojeg odredi glavni inspektor Financijske policije. U drugom stupnju
o prekršaju iz stavka 1. ovoga članka odlučuje Komisija za prekršaje koju
imenuje ministar financija. Izuzetno od odredbe stavka 1. ovoga članka,
ako inspektor Financijske policije u postupku financijske kontrole utvrdi
radnje koje imaju obilježje prekršaja, pri čemu je zakonom određeno da
prekršajni postupak vodi drugo prekršajno tijelo, pokrenut će prekršajni
postupak kod tog tijela."

Članak 4.

Ovaj Zakon stupa na snagu danom objave u "Narodnim novinama".
Klasa: 470-02/93-01/01 Zagreb, 8. listopada 1993.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 94/1993-1807